b'\n_START_ARTICLE_\nTarcisio Bertone\n_START_SECTION_\n\xc5\xbdivljenjepis\n_START_PARAGRAPH_\n1. julija 1960 je prejel duhovni\xc5\xa1ko posve\xc4\x8denje._NEWLINE_4. junija 1991 je bil imenovan za nad\xc5\xa1kofa Vercellija in 1. avgusta istega leta je prejel \xc5\xa1kofovsko posve\xc4\x8denje._NEWLINE_13. junija 1995 je postal tajnik Kongregacije za doktrino vere._NEWLINE_10. decembra 2002 je bil imenovan za nad\xc5\xa1kofa Genove in 2. februarja 2003 je bil ustoli\xc4\x8den._NEWLINE_21. oktobra 2003 je bil povzdignjen v kardinala in imenovan za kardinal-duhovnika S. Maria Auxiliatrice in via Tuscolana; ustoli\xc4\x8den je bil 24. marca 2004._NEWLINE_15. septembra 2006 je bil imenovan za tajnika Rimske kurije.\n_START_SECTION_\nVatikanski dr\xc5\xbeavni tajnik\n_START_PARAGRAPH_\n22. junija 2006 je Benedikt XVI. imenoval kardinala Bertoneja namesto kardinala Angela Sodana za tajnika Rimske kurije in s tem za vatikanskega dr\xc5\xbeavnega tajnika z nastopom slu\xc5\xbebe 15. septembra. 26. junija istega leta je prejel Red za zasluge republike Italije in bil povzdignjen v viteza Velikega kri\xc5\xbea. _NEWLINE_Na tem polo\xc5\xbeaju ga je 15. oktobra 2013 zamenjal Pietro Parolin, ki je bil nazadnje apostolski nuncij v Venezueli. To je pape\xc5\xbe Fran\xc4\x8di\xc5\xa1ek napovedal \xc5\xbee v soboto, 31. avgusta 2013, kar je izzvalo izjavo odhajajo\xc4\x8dega kardinala, da so temu krive vatikanske\xc2\xa0\xc2\xbbvrane in ka\xc4\x8de\xc2\xab. Sicer pa je prepri\xc4\x8dan, da je njegovo sedemletno delo v dr\xc5\xbeavnem tajni\xc5\xa1tvu bilo uspe\xc5\xa1no. _NEWLINE_Za vznemirjenje pa ni razloga. Po novem Cerkvenem zakoniku iz 1983 mora vsak \xc5\xa1kof predlo\xc5\xbeiti pape\xc5\xbeu odpoved slu\xc5\xbebe z dokon\xc4\x8danim 75. letom starosti. To se je pri Bertoneju zgodilo \xc5\xbee pred \xc5\xa1tirimi leti, vendar mu je takratni pape\xc5\xbe to slu\xc5\xbebo podalj\xc5\xa1al.\n_START_SECTION_\nGrba\n_START_PARAGRAPH_\nKot Vatikanski dr\xc5\xbeavni tajnik in kamerlengo je imel Bertone svoj poseben grb, ki se je le malo razlikoval od kardinalskega. Oba grba sta prikazana.\n_START_SECTION_\nOdlikovanja\n_START_PARAGRAPH_\nZ redom viteza Velikega kri\xc5\xbea ga je odlikoval 24. junija 2005 predsednik italijanske republike.'